jkorsvik/nowiki_second_scrape_merged huggingface dataset:
Karl Erik Bøhn

Karl Erik Bøhn (født 14. februar 1965 i Sandefjord, død 2. februar 2014 i Tønsberg) var en norsk håndballtrener og -spiller. Han var fra august 2011 trener for Ungarns kvinnelandslag, og fra november samme år også for Győri Audi ETO KC.Han spilte 126 kamper for Norges herrelandslag mellom 1986 og 1993. Samt lenge for Sandefjord håndball, der han vant både NM og Eliteserien som kaptein. Han var hovedtrener for Larvik fra 2005 til tidlig 2011. I løpet av denne perioden vant Larvik cupvinnercupen i håndball i 2007/2008, og ble semifinalist i EHF Champions League i 2009/2010.
Bøhn ble i februar 2013 diagnostisert med akutt myelogen leukemi. Han lå tre uker i kunstig koma og undergikk flere cellegiftskurer, og i juni 2013 var konstatert kreft-fri. I juli måtte han tilbake til sykehus for flere cellegiftskurer og i august gjennomgikk han en transplantasjon av beinmarg, donert av hans søster. I november ble han erklært fri for kreft. I desember 2013 ble det kjent at kreften var kommet tilbake og var uhelbredelig. Han døde på Sykehuset i Vestfold 2. februar 2014, 48 år gammel.


== Referanser ==


== Eksterne lenker ==
(en) Karl Erik Bøhn – Norges Håndballforbund
Lichterfelde

Lichterfelde er en ortsteil i Berlins bydel Steglitz-Zehlendorf.


== Geografi ==
Lichterfelde ligger sør for Dahlem, grenser i øst til Steglitz og i vest til Zehlendorf. Det består av strøkene (tysk:ortslagen) Giesensdorf og Lichterfelde sør og villaområdene Lichterfelde vest og Lichterfelde øst.
Ortsteilen gjennomskjæres av Teltowkanalen som delvis følger løpet til bekken Bäke (opprinnelig kalt Telte) som idag bare delvis består.


== Historie ==

Lichterfelde ble grunnlagt på 1200-tallet av flamske bosettere. Villaområdet Lichterfelde vest ble grunnlagt i 1865 og regnes som det eldste i sitt slag i Berlin. Det kjennetegnes også i dag av herskapelige villaer fra gründertiden med store hager, små alleer og gater med fast dekke. Villaområdet ble grunnlagt av forretningsmannen Johann Anton Wilhelm von Carstenn som for egen kostnad bygget jernbanestasjonene Lichterfelde Ost (1868) og Lichterfelde West (1872). Med opprettelsen av villaområdene fulgte også en kraftig befolkningsvekst i området. I 1882 ble begge områdene slått sammen til Gross-Lichterfelde. 
Verdens første elektriske sporvognslinje ble bygget i Lichterfelde. Linjen gikk fra Lichterfelde stasjon (Bahnhof Berlin-Lichterfelde Ost) til den prøyssiske kadettskole i Zehlendorfer Strasse (idag Finckensteinallee).
I 1920 ble området innlemmet i Stor-Berlin, i den daværende bydelen Steglitz. Etter 1945 var området del av den amerikanske sektoren i Vest-Berlin.


== Våpen ==
Lichterfeldes våpen er oppdelt i rødt og hvitt og viser tre brennende levende lys som stiger opp av en blå bekk. Lysene som også kalles Lichter i «landskap» er et talende våpen. Den blå bekken symbolierer Bäke som tidligere hadde sitt løp forbi Lichterfelde. De tre lysene står for de tre delene av Groß-Lichterfelde: landsbyen Lichterfelde, landsbyen Giesensdorf og villaområdene.


== Severdigheter ==
I tillegg til villaområdene hører Botanischer Garten Berlin til ortsteilens severdigheter. Thermometersiedlung (termometerbyen) er et nytt boligområde sør i Lichterfelde. Gatene i Thermometersiedlung er oppkalt etter Anders Celsius, Daniel Gabriel Fahrenheit og René-Antoine Ferchault de Réaumur. I tillegg har Gerhard Mercator gitt navn til en av gatene. Flyberget ble bygget av Otto Lilienthal og brukt i hans flyforsøk.


== Bildegalleri ==

		
		
		
		
		
		


== Eksterne lenker ==
(en) Berlin-Lichterfelde – kategori av bilder, video eller lyd på Commons 
(en) Berlin-Lichterfelde – galleri av bilder, video eller lyd på Commons
Frank Willy Utgård

Frank Willy Utgård (født 22. september 1966) er en norsk musiker, gitarist og låtskriver. Han er kjent som gitarist i Woodleg Odd's, og ble i 2012 ny gitarist i Vassendgutane etter at Leif Aase måtte slutte på grunn av økonomiske problemer i gruppa.Han har studert musikk i flere år i USA. Han opererte på Vestkysten i flere år.


== Diskografi ==


=== Woodleg Odd's ===
Woodleg Odd's (2001)
The Right Track (2002)
Norwegian Wood (2004)
Foot Festish (2006)
One Step Ahead (2009)


=== Vassendgutane ===
Festi ekje slutt - Beste HITtil (2012)
Hesteslepp (2013)


=== Andre deltagelser ===
Fatal Charm: Eat My Shorts (1989)
BokkeReidars Bluesband: BokkeReidars Bluesband (1996)
J.T. Lauritsen & The Buckshot Hunters: Perfect Moves (2004)
Guro Håvik: Godt å vere to (2009)


== Referanser ==
Estadio Tres de Marzo

Estadio Tres de Marzo er et fotballstadion i Zapopan, en by i Guadalajaras storbyområde i den meksikanske delstaten Jalisco. Stadionet har en tilskuerkapasitet på 30 015. Det er hjemmebanen til Estudiantes Tecos. Stadionet brukes også til konserter. Det ble åpna i 1971.
Under VM i fotball 1986 ble det spilt tre gruppespillskamper på Estadio Tres de Marzo.
Vargfjorden

Vargfjorden er en fjordarm som strekker seg omtrent 3,5 kilometer i sørvestlig retning fra Ofotfjorden i Narvik kommune i Nordland. Fjorden har innløp mellom Hamnes i vest og Porsøya, 3,3 kilometer øst vest for Kjeldebotn i øst. Vargfjordelva har utløp i bunnen av fjorden.En lokal vei fra Kjeldebotn går gjennom grenden Hamnesstranda før den krysser fjorden over ei cirka tyve meter lang bru og fortsetter langs vestsiden til Jevika.


== Fotnoter ==


== Referanser ==
1. divisjon bandy for menn 2022/23

1. divisjon bandy for menn 2022/23 er det nest øverste nivået i norsk bandy sesongen 2022/23. Ligaen startet 15. november 2022 og avsluttes 11. februar 2023.


== Tabell ==


== Lagene ==


== Resultattabell ==

Rediger her


== Kvalifisering til Eliteserien 2023/24 ==
Mal:Kvalifisering til Eliteserien i bandy 2023/24


== Kvalifisering til 1. divisjon 2023/24 ==


== Referanser ==


== Eksterne lenker ==
Kampoppsett og tabell
Rune Ståle Brautaset

Rune Ståle Brautaset (født 13. august 1967 i Ørsta) er en norsk musiker, låtskriver og gitarist. Han er kjent som gitarist i bandet Vassendgutane hvor han har vært med siden starten i 1996 gruppa har de siste syv årene hatt suksess på CD, konserter og DVD.


== Diskografi ==


=== Vassendgutane ===
Pylse og konjakk (2000)
Gi clutch (2002)
Ungkar med dobbelseng (2005)
XO (2008)
Julefest i vest (2010)
Riskrem og entrekått (2011)
Festi ekje slutt - Beste HITtil (2012)
Hesteslepp (2013)


=== Andre deltagelser ===
Diverse artister: Sommer hele året! (2006)
Vestlandsfanden: Tipping og Trygd (2009)
Diverse artister: Sommerfest! (2010)
Diverse artister: Drømmesommer (2011)
Sindre Aam

Sindre Aam (født 1. september 1969 i Ørsta) er en norsk musiker, bassist, sanger og låtskriver. Han er kjent som vokalist, bassist og låtskriver i musikkgruppa Vassendgutane som han har vært med i siden han var med på å starte gruppa i 1996. Gruppa har siden 2005 hatt suksess på hitlistene og CD, konserter og DVD.


== Diskografi ==


=== Vassendgutane ===
Pylse og konjakk (2000)
Gi clutch (2002)
Ungkar med dobbelseng (2005)
XO (2008)
Julefest i vest (2010)
Riskrem og entrekått (2011)
Festi ekje slutt - Beste HITtil (2012)
Hesteslepp (2013)
Skru opp!! (2015)
Du & ej & metoo (2018)SinglerKøyr mej ned te Vik/Odelsguten (2001)
Hjortejakt (2005)
Diggy Liggy Lo (2009), med Vestlandsfanden
Hytta mi (2009)
Stein, torv og grus (2012)
I love you Geir (2013)
Ho va so fine (2013)
Russerbart og hue/Lika (2015)
I ei 60-sone (2016)
Granada Remix (2016), med The Cigarillos
Køyr mej heimatt!! (2017)
Hjertestartat & statoilkopp (2017)
MeToo (2018)
400 saudehaud (2018), med Kristian Krubel Djupnes


=== Andre deltagelser ===
Tylden & co: Sommer hele året! (2006)
Vestlandsfanden: Tipping og Trygd (2009)
Tylden & co: Sommerfest! (2010)
Tylden & co: Drømmesommer (2011)
Aristocats: Live 2013 (2013)
Tylden & co: God jul (2015)


== Referanser ==
Handy Man (sang)

«Handy Man» er en amerikansk rock and roll-sang, kreditert sangeren Jimmy Jones og låtskriver Otis Blackwell. Den ble opprinnelig innspilt av The Sparks Of Rhythm 1. februar 1956, ei gruppe som Jones hadde vært medlem av da han skrev den, men ikke da innspillingen fant sted. Denne versjonen ble utgitt på singlen Apollo 541 i desember 1959.
I 1959 hadde Jones også spilt inn sangen selv, i en versjon som var blitt omarbeidet av Blackwell, [1] som også produserte sessionen. Versjonen til Jones ble en millionselger. Sangen ble en hit igjen for Del Shannon i 1964 og for James Taylor i 1977. Taylors versjon var mest suksessfull. Den ga ham også han andre Grammy Award for Best Male Pop Vocal Performance.
Noen innspillinger av «Handy Man» oppfører C. Merenstein som med-opphavsmann. Det gjør også BMI under det fulle navnet, Charles Merenstein. Merenstein har andre sanger hos BMI.


== Coverversjoner ==
Del Shannon spilte den inn. Hans versjon ble utgitt på singlen Amy 905 i juni 1964. An Embee Production. B-siden var «Give Her Lots of Lovin'».
James Taylor spilte inn sangen. Den ble utgitt på singlen Columbia 3-10557 i juni 1977. Produsent var Peter Asher. Tekniker var Val Garay. B-siden var «Bartender's Blues». Sangen ble også utgitt på hans LP, JT (Columbia JC 34811), i 1977
Wild Man Fischer spilte inn sangen i 1977 for Rhino Records
Frank Black & Teenage Fanclub gjorde også en coverversjon av «Handy Man». Den ble utgitt på maxi-CD-platen The John Peel Session (Strange Fruit SFRSCD 042) 24. november 1997


== Norsk versjon ==
Olav Stedje har skrevet en norsk tekst. Den norske tittelen er «Lykkesmed».


=== Innspilling ===
Olav Stedje. Utgitt på LP-platen Ta meg med (Philips) i 1981.


== Listeplasseringer ==


== Referanser ==
Birgitte Næss

Birgitte Næss (født 11. april 1975) hundekjører og oppdretter.
Næss har en tredjeplass fra Femundløpet 2009 og førsteplass fra Hallingen 2012 og Gausdal Maraton 2012. I 2014 kom hun på andreplass i det 600 kilometer lange Femundløpet. I Finnmarksløpet 2014 kom hun inn på 1t og 52min etter Sigrid Ekran. I 2015 tok hun 5.-plass i Finnmarkløpet.
I 2017 ble hun norgesmester, da hun kom på andreplass bak svenske Petter Karlsson, i Femundløpet 600 km.


== Referanser ==


== Eksterne lenker ==
Oppland arbeiderblad
Store norske leksikon
Lars Skattebøl

Lars Skattebøl (født 16. juli 1927 i Bærum) er en prisbelønt norsk kjemiker.
Etter siv.ing. fra NTH 1951 og doktorgrad i kjemi fra University of Manchester 1956, har han jobbet for Union Carbides forskning i Brussel, ved SINTEF, vært sjefsingeniør for Norsk Hydros forskningsavdeling, vært professor ved Kjemisk institutt (UiO) 1970–97 og hatt en bistilling ved Universitetet i Tromsø. Han ga navn til Skattebøl-omleiring, en organisk reaksjon.


== Utmerkelser og verv ==
Fridtjof Nansens belønning for fremragende forskning 1980
Norsk kjemisk selskap, formann i seks år og æresmedlem 1993
Guldberg-Waage-medaljen 1987
medlem av Det Norske Videnskaps-Akademi, Det Kongelige Norske Videnskabers Selskab, The Royal Society of Chemistry og The American Chemical Society
med i Styret for industrielt rettsvern


== Referanser ==
Dødens tre

Dødens tre (russisk: Затишье, Zatisje) er en novelle/kortroman fra 1854 av den russiske forfatteren Ivan Turgenev (1818–1883).  Den ble først publisert i et tidsskrift, og deretter i endelig versjon i 1856.
Fra synsvinkelen til den unge godseieren Vladimir Astakhov – som er en fremmed fordi han til vanlig bor på en større eiendom annensteds – skildres et miljø av godseierfamilier i en landsens avkrok. Overklassen underholder seg med brettspill, middagsbesøk, ball og små romanser. Hovedpersonene er de unge ugifte Marja Pavlovna, Pjotr Veretjev og Pjotrs søster Nadesja, og Astakhov viser en visse interesse for begge kvinnene. Maria er forelsket i Pjotr, men han er en av de talentfulle, men «svake, ubesluttsomme menn» i landadelen som Turgenev så ofte skildrer. Han har ingen ambisjoner, intet alvor, og da han lar alkoholen ta endelig overhånd og ignorerer Marja, tar hun sitt eget liv ved å drukne seg. Nadesja gifter seg med en evneløs beiler, og Astakhov inngår et fornuftsekteskap.


== Norsk utgave ==
I antologien Fortellinger I i serien Mesterverk fra verdenslitteraturen. Gyldendal, 1975. ISBN 82-05-05670-6
Antologien gjenopptrykt som Mesterfortellinger fra verdenslitteraturen. Gyldendal, 2001. ISBN 82-05-27828-8


== Referanser ==
Fredrik Kiil

Fredrik Kiil (født 29. september 1921 i Narvik, død 25. desember 2015 i Oslo) var en prisbelønt norsk lege, kjent for sine bidrag til kunnskap om kunstig nyre.
Han tok examen artium i 1940 på Frydenlund videregående skole i Narvik, medisinsk embetseksamen (cand.med.) ved Universitetet i Oslo i 1948 og den medisinske doktorgraden (dr.med.) i 1958 på avhandlingen The function of the Ureter and Renal Pelvis.  Fra 1962 til 1991 var han professor og leder av institutt for eksperimentell medisinsk forskning ved Ullevål sykehus.
Fredrik Kiil utviklet en kunstig nyre som ble tatt i bruk over hele verden, en oppfinnelse som ga ham et stort internasjonalt navn. Som leder av Institutt for eksprimentell forskning ved Ullevål sykehus utviklet han særlig to viktige forskningsfelter: et om nyrenes funksjon og kontroll av blodtrykket og et annet om hjertekamrenes dynamikk og kontroll av blodstrøm.
I 30 år veiledet han mange unge leger til doktorgrad. Doktorandene har senere inntatt ledende stillinger i Helse-Norge og ved universitetene. Det er nå tilsvarende forskningsmiljøer ved de fire medisinske faktultetene i Norge.


== Verv og utmerkelser ==
Det Norske Videnskaps-Akademi, innvalgt medlem
Fridtjof Nansens belønning for fremragende forskning 1974
Anders Jahres medisinske pris 1980
Den amerikanske National Kidney Foundation Dialysis Pioneering Award 1982
Ridder av 1. klasse av St. Olavs Orden 1990


== Kilder ==
Fredrik Kiil - Norsk biografisk leksikon
Fredrik Kiil - Store norske leksikon
Nekrolog i Aftenposten 2. januar 2016 side 69, skrevet av Ole M. Sejersted, Ole Petter Ottersen og Bjørn Erikstein
IKT24

IKT24 et norsk selskap som ble etablert i 2004 og som leverer av IKT-tjenester. Selskapet holder til på Solsiden i Trondheim.


== Tjenesteområder ==
Bedriften tilbyr maskin- og programvare fra produsenter som Lenovo, IBM og Microsoft, konsulenttjenester, rådgivining ved valg av maskin-, programvare- og nettverksløsninger.
IKT24 har levert Microsoft Online Services siden juni 2009. Bedriften er også sertifisert som Microsoft Small Business Specialist og er en av Microsofts nettsky lanseringspartnere.


== Eksterne lenker ==
IKT24
IKT24 Nettsky
IKT24 Pinpoint
Jens Lothe

Jens Lothe (født 25. november 1931, død 26. september 2016) var en prisbelønt norsk fysiker.Etter cand.real. 1955 og dr.philos. 1968 ble han amanunsis ved Universitetet i Oslo 1959, dosent 1963 og professor i faststoff-fysikk fra 1972. Gjestet University of Bristol 1957-58, Carnegie Institute of Technology 1960-62 og Ohio State University 1965-66.


== Verv og berømmelse ==
Det Norske Videnskaps-Akademi innvalgt
Fridtjof Nansens belønning for fremragende forskning


== Referanser ==
Polaråret 1907

Polaråret 1907 er en oversikt over hendelser med tilknytning til Arktis eller Antarktis i 1907.


== Ekspedisjoner ==


=== Arktis ===
Danmarkekspedisjonen 1906–08 under ledelse av Ludvig Mylius-Erichsen når Nordøstrundingen.
Britisk-amerikansk polarekpedisjon 1906–08 til Beauforthavet under ledelse av Ejnar Mikkelsen.
Walter Wellman forsøker å nå Nordpolen med luftskipet «America».
Frederick Cooks nordpolsekspedisjon 1907–09.


=== Antarktis ===
Nimrod-ekspedisjonen 1907–09 under ledelse av Ernest Shackleton til McMurdo-sundet.
I den antarktiske hvalfangstsesongen 1906–07 opererer én landstasjon (Grytviken), tre hvalkokerier og åtte hvalbåter. Fangsten var 1122 hval.
I den antarktiske hvalfangstsesongen 1907–08 opererer én landstasjon (Grytviken), seks hvalkokerier og 15 hvalbåter. Fangsten var 2082 hval.


== Begivenheter og etableringer ==
En meteorogisk stasjon ble etablert på King Edward Point på Sør-Georgia.


== Oppdagelser og vitenskapelige resultater ==


== Fødsler ==
29. januar – Gino Watkins, britisk Arktis-utforsker.


== Dødsfall ==
17. november – Francis Leopold McClintock, irsk Arktis-utforsker.


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 243–247. ISBN 978-0-9550852-8-4.
Klima, energi og miljøteknikk

Klima, energi og miljøteknikk (KEM) er et fagfelt og programområde innen norsk fag- og yrkesopplærings andre videregående skoleår, Vg2. Programområdet bygger på bygg- og anleggsteknikk Vg1 og dekker blant annet fagene Tak- og membrantekker, ventilasjons- og blikkenslager, feierfaget, isolatørfaget og glassfaget. Gjennomført Vg2 gir grunnlag for å gå som lærling i ett eller flere av fagene. Der rørleggerfaget i noe større grad er et eget fagområde, har fagene en rekke elementer til felles selv om de tilhører ulike bransjer og har hver sine Fag- eller svennebrev.
Fagfeltet omhandler kunnskap om valg av materialer, verktøy og utstyr med hensyn til økonomi, fag og miljø og sikring av bygg og installasjoner i tråd med gjeldende regelverk. Helse, miljø og sikkerhet (HMS) innen KEM er rettet mot å trene opp motorikk, bevegelse og arbeidsspesifikk styrke for å forebygge skade og slitasje. Kompetanse innen korrekt bruk av ressurser i materialer, effektiv bruk av verktøy og tidsbruk. Yrkesutøveren skal kunne risikovurdere arbeidet, forebygge skader på personer og materiell gjennom risikobegrensende tiltak og montering av sikringsutstyr.


== Ventilasjon, membran og taktekking ==
I Fagfornyelsen 2020 ble rørleggerfaget skilt ut som ut av programområde. Som nytt programområde ble det nye begrepet ventilasjon, membran og taktekking tatt i bruk, der blikkenslager ligger under ventilasjonsfaget. VMT ble da brukt som forkortelse for det nye området, men KEM er siden videreført som betegnelse..


== Skoler ==
Programområdet KEM tilbys ved et utvalg skoler i Norge med Vg1 bygg- og anleggsteknikk. De fylkene som ikke har tilbudet kjøper plasser i andre fylker eller tilbyd opplæring i bedrift.

Oslo: Kuben videregående skole
Agder: Eilert Sundt videregående skole, studiested Lyngdal, Sam Eyde videregående skole, Tangen videregående skole
Innlandet: Tilbys ikke
Møre og Romsdal: Romsdal videregående skole
Nordland: Tilbys ikke
Rogaland: Jåttå videregående skole
Troms og Finnmark: Tilbys ikke
Trøndelag: Verdal videregående skole, Tiller videregående skole
Viken: Borg videregående skole, Åssiden videregående skole
Vestfold og Telemark: Færder videregående skole
Vestland: Flora videregående skole, Sogndal videregående skole, Åsane videregående skole


== Referanser ==


== Eksterne lenker ==
Vil bli om KEM
№ 161 Squadron RAF

№ 161 (Special) Squadron RAF var en skvadron underlagt RAF Bomber Command i Royal Air Force under andre verdenskrig. Skvadronens hovedoppgaver var slipp av utstyr til motstandsbevegelser i det okkuperte Europa, samt slipp og henting av agenter.
161 Squadron ble først planlagt opprettet under første verdenskrig som en bombeflyskvadron, oppsatt med de Havilland DH9A, men planene ble aldri iverksatt. Derfor oppsto skvadronen operativt først i 1942. Den fikk samme oppgaver som 138 Squadron, og overtok også sine første fly fra denne skvadronen. Skvadronen var delt i to flighter (vinger). A-flight brukte lette transportfly av typen Lysander for opphenting av agenter, mens B-flight brukte bombefly for slipp av beholdere og agenter bak fiendens linjer. 
Skvadronen ble oppløst 2. juni 1945.


== Materiell ==
Westland Lysander
Armstrong Whitworth Whitley V
Douglas Havoc I
Handley Page Halifax B.Mk II og Mk V
Lockheed Hudson III og V
Short Stirling III og IV


== Litteratur ==
Per Hysing-Dahl: Vingeslag – Fra cockpiten til presidentplassen (Aschehoug 1990) ISBN 82-03-16376-9
Hugh Verity: We Landed by Moonlight (1978, 1995)


== Eksterne lenker ==
161 Squadrons historie på RAFs offisielle nettsted Arkivert 10. april 2015 hos Wayback Machine.
161 Squadrons historie
KEM (andre betydninger)

KEM eller Kem har flere betydninger:

Kem, historisk by i Republikken Karelia i Nordvest-Russland.
Kem (elv), elv i Karelia i Russland.Klima, energi og miljøteknikk (KEM), programområde innen fag- og yrkesopplæringens andre videregående skoleår, Vg2.Kem er en norsk dialektisk variant av spørreordet hvem, blant annet på trøndersk
Jon Bremer

Jon Bremer (født 5. desember 1928, død 12. november 2005) var en prisbelønt norsk lege.
Etter examen artium på Eidsvoll landsgymnas 1948 og cand.med. med kjemi som bifag 1956, mottok han dr. med. bare ett år etter, i 1957. Derpå var han dosent i klinisk kjemi i 1966 og professor i medisinsk kjemi fra 1972. Bremer påviste i 1962 at carnitinet transporterer aktiverte fettsyrer inne i cellene.
Med Rolf Kristiansen Berge utviklet han medisinen 3-thia som skulle øke fettforbrenningen.


== Premier ==
Det Norske Videnskaps-Akademi innvalgt 1981
Anders Jahres medisinske pris 1985, hovedprisen «for hans fremragende biokjemiske studier av mekanismene for fettomsetningen i cellene»
Fridtjof Nansens belønning for fremragende forskning 1991 «for fremragende forskning innen medisinsk biokjemi»


== Referanser ==
Adobe AIR

Adobe AIR, fullt navn Adobe Integrated Runtime, er et multiplattform rammeverk utviklet av Adobe Systems for kjøring av programvare. Med dette rammeverket kan man bygge komplekse applikasjoner for Internett, Rich Internet Applications (RIA), ved hjelp av Adobe Flash, Apache Flex, HTML, og Ajax, som kan kjøres som programvare på personlig datamaskin eller mobile plattformer. Systemet støtter operativsystemer som Windows, Linux, Mac OS og noen mobile plattformer som BlackBerry Tablet OS, iOS og Android.Med AIR har Adobe til hensikt å fremme et allsidig rammeverk som gjør det mulig å benytte eksisterende kode fra Flash, ActionScript, eller HTML og JavaScript til å bli benyttet for å konstruere Internettbaserte applikasjoner som har mange av de samme vesenstrekk som programmer for datamaskiner har. Adobe har posisjonert AIR som et rammeverk for komplekse applikasjoner som i seg selv er uavhengig av en nettleser og kan benyttes installert på en PC. En generell applikasjon som utelukkende kjøres via en nettleser krever ikke egen installering på brukerens PC, men AIR krever at applikasjonen er pakket, digitalt signert og installert på brukerens lokale filsystem. Det gir tilgang til lokal lagring og filsystem i motsetningen til nettleserapplikasjoner som er langt mer begrenset til hvor og hvordan data kan bli lest, benyttet og lagret.Adobe AIR benytter internt programvareutvidelsen Adobe Flash Player som systemmiljø for å kjøre programmer («runtime»), og ActionScript 3 som eneste programmeringsspråk. Flash-applikasjoner må være særskilt konstruert for Adobe AIR for å kunne benytte tilleggegenskaper som denne tilbyr, slik som integrering med filsystemet, klientutvidelser, integrering vindu-skjerm, samkjøring med aktivitetsfeltet («taskbar») i Windows, og integrering med maskinvare som eksempelvis GPS. Adobe AIR gjør det mulig for applikasjoner til å virke med data på et mangfoldig vis, inkludert lokale filer, lokale databaser som AIR har innebygget støtte for, og lokal kryptering.


== Referanser ==


== Eksterne lenker ==
(en) Offisielt nettsted
Hans Jacob Sand

Hans Jacob Sand (født 18. august 1956 i Oslo) er en norsk skuespiller. Han har medvirket i filmer, TV-serier og en rekke teaterstykker. Han er i dag frilansskuespiller, og har undervist i drama, teater og improvisasjon og holdt kurs for barn og unge i amatørteater. 


== Filmografi ==


== Referanser ==


== Eksterne lenker ==
(en) Hans Jacob Sand på Internet Movie Database 
(no) Hans Jacob Sand hos Sceneweb 
(en) Hans Jacob Sand hos The Movie Database 
(no) Hans Jakob Sand hos Filmweb.no